สังเกตอาการอื่นๆ ตรวจสอบการเปลี่ยนแปลงของฮอร์โมน
อาการแพ้ท้องอาจเกิดขึ้นตั้งแต่ช่วงตั้งครรภ์แรกๆ และไม่จำเป็นต้องเกิดขึ้นในตอนเช้าเสมอไป คุณอาจรู้สึกมวนท้องเวลาไหนก็ได้ และคุณอาจจะอาเจียนออกมาด้วย อาการนี้อาจเกิดขึ้นตั้งแต่ตั้งครรภ์ไปแล้ว 2 สัปดาห์ คุณอาจเริ่มสังเกตว่าจู่ๆ คุณก็ไม่ชอบอาหารบางชนิดหรือกลิ่นอะไรบางอย่างขึ้นมา มันจะเกิดขึ้นโดยไม่มีสาเหตุทั้งๆ ที่คุณไม่เคยมีปัญหากับมันมาก่อน ที่จริงแล้วอาหารหรือกลิ่นเหล่านี้อาจทำให้คุณรู้สึกคลื่นไส้ บ่อยครั้งที่คุณจะรู้สึกว่าตัวเองหิวจัดกว่าเดิมถ้าคุณตั้งครรภ์ ถ้าคุณสังเกตว่าคุณรับประทานมากกว่าปกติแต่ก็ยังหิวอยู่ คุณอาจกำลังตั้งครรภ์ ผู้หญิงบางคนเรียกอาการนี้ว่าเป็นอาการหิวตลอดเวลา บางครั้งผู้หญิงก็รู้สึกเหมือนมีรสโลหะในปาก อาการนี้พบบ่อยเป็นพิเศษในช่วงตั้งครรภ์แรกๆ เช่นเดียวกับการไม่ชอบอาหารโดยไม่มีสาเหตุ คุณอาจจะเริ่มอยากรับประทานอาหารบางอย่างมากเป็นพิเศษ จริงอยู่ที่ใครๆ ก็นึกอยากรับประทานอะไรพิเศษเป็นครั้งคราว แต่การอยากรับประทานอาหารที่เกิดจากการตั้งครรภ์นั้นมักจะรุนแรงกว่า บางครั้งคุณอาจจะสังเกตว่าคุณเหนื่อยหอบเร็วขึ้นในช่วงตั้งครรภ์แรกๆ โดยปกติแล้วอาการนี้จะเกิดขึ้นเพียงเล็กน้อยเท่านั้น แต่ถ้าคุณสังเกตเห็นอาการนี้ นั่นเป็นสัญญาณว่าคุณควรไปพบแพทย์แน่นอน หญิงตั้งครรภ์จะไม่มีประจำเดือนระหว่างการตั้งครรภ์ ถ้าประจำเดือนขาด นั่นเป็นสัญญาณที่ชัดเจนที่สุดว่าคุณตั้งครรภ์ อย่างไรก็ตาม ประจำเดือนขาดนั้นเกิดขึ้นได้จากหลายสาเหตุ เช่น ความเครียดหรือแม้กระทั่งการออกกำลังกายหนักเกินไป  ถ้าคุณไม่เคยสังเกตรอบเดือนของตัวเองมาก่อน ให้ฝึกนิสัยเช็กรอบเดือนของตัวเองเพื่อที่คุณจะได้รู้ว่าประจำเดือนมาช้าหรือไม่มาได้ง่ายขึ้น สิ่งที่คุณต้องทำก็คือ ทำเครื่องหมายวันที่ประจำเดือนมาวันแรกและวันที่ประจำเดือนหมดบนปฏิทิน วิธีนี้จะทำให้คุณเห็นว่ารอบเดือนของตัวเองเป็นอย่างไร นอกจากนี้ยังมีแอพฯ บนมือถือที่ช่วยให้คุณเช็กรอบเดือนของตัวเองได้ง่ายและสะดวกยิ่งขึ้นด้วย เนื่องจากฮอร์โมนที่ปล่อยออกมาในช่วงตั้งครรภ์แรกๆ คุณอาจจะสังเกตเห็นความเปลี่ยนแปลงของหน้าอก มันอาจจะใหญ่ขึ้นเล็กน้อยหรือเจ็บพอประมาณเมื่อสัมผัส คุณอาจจะสังเกตด้วยว่าหน้าอกของคุณรู้สึก "คัด" หรือหนักขึ้น หัวนมของคุณอาจจะบวม เจ็บ หรือเสียวจี๊ดๆ คุณอาจจะมีรอยเลือดเป็นดวงๆ เวลาไข่ที่เพิ่งได้รับการปฏิสนธิใหม่ๆ ฝังตัวเข้าไปในผนังมดลูก กระบวนการฝังตัวของไข่ที่ผสมแล้วในผนังมดลูกมักจะเกิดขึ้นภายใน 1 สัปดาห์หรือ 1 สัปดาห์ครึ่งหลังจากการปฏิสนธิ อาการนี้อาจเกิดขึ้นนานถึง 3 เดือน รอยเลือดเป็นดวงๆ มีสีจางกว่าประจำเดือน คุณอาจจะรู้สึกปวดเกร็งที่หน้าท้องตั้งแต่ช่วงตั้งครรภ์แรกๆ ส่วนใหญ่อาการเหล่านี้จะเหมือนการปวดเกร็งเวลาที่คุณมีประจำเดือน อย่างไรก็ตาม ถ้ามันปวดมากหรือคุณสังเกตว่ามันปวดข้างใดข้างหนึ่งในร่างกายเป็นพิเศษ นั่นอาจเป็นสัญญาณของภาวะแทรกซ้อนได้ โทรศัพท์หาแพทย์ถ้าจู่ๆ คุณก็ปวดเกร็งแทบทนไม่ไหว ผู้หญิงหลายคนรู้สึกเหนื่อยสุดๆ ในช่วงตั้งครรภ์แรกๆ อาการนี้มักเป็นผลมาจากระดับโปรเจสเตอโรนที่สูงขึ้น นอกจากนี้ยังอาจมีสาเหตุมาจากการที่ร่างกายของคุณต้องผลิตเลือดไปเลี้ยงทารกมากขึ้น คุณอาจสังเกตอาการนี้ได้ตั้งแต่ตั้งครรภ์ 1 สัปดาห์ อีกสัญญาณแรกๆ ของการตั้งครรภ์คือการปัสสาวะบ่อย ขณะที่คุณตั้งครรภ์ ร่างกายจะผลิต Human Chorionic Gonadotropin ซึ่งเป็นฮอร์โมนชนิดหนึ่งออกมามากขึ้น ฮอร์โมนชนิดนี้ซึ่งจะสูงที่สุดในช่วงตั้งครรภ์ 2-3 สัปดาห์แรกจะสูบฉีดเลือดไปที่บริเวณขาหนีบของคุณมากขึ้น ทำให้คุณรู้สึกอยากเข้าห้องน้ำบ่อยขึ้น ฮอร์โมนส่งผลกระทบต่ออารมณ์ของคุณได้มากมายเช่นเดียวกับเวลาที่คุณมีประจำเดือน ถ้าคุณรู้สึกหงุดหงิดมากเป็นพิเศษ นั่นอาจเป็นสัญญาณว่าคุณตั้งครรภ์ อาการนี้อาจเกิดขึ้น 2-3 สัปดาห์หลังจากที่คุณตั้งครรภ์ อีกหนึ่งสัญญาณที่เกิดขึ้นในช่วงแรกๆ ของการตั้งครรภ์ก็คือรู้สึกวิงเวียนศีรษะหรือหน้ามืด ส่วนใหญ่อาการนี้มีสาเหตุมาจากการเปลี่ยนแปลงของฮอร์โมน แต่ก็อาจจะเกิดจากความเปลี่ยนแปลงของปริมาณเลือดที่ร่างกายของคุณผลิตด้วยก็ได้ บางครั้งการปวดหัวก็เป็นแค่การปวดหัวธรรมดา แต่การปวดหัวที่มากขึ้นอาจเป็นสัญญาณแรกเริ่มของการตั้งครรภ์ที่มีสาเหตุมาจากการเปลี่ยนแปลงของฮอร์โมนในร่างกาย
สังเกตอาการแพ้ท้อง. สังเกตว่ากลิ่นและอาหารรบกวนคุณหรือไม่. สังเกตว่าตัวเองหิวจัดแค่ไหน. สังเกตรสโลหะ. ดูว่าคุณอยากรับประทานอะไรเป็นพิเศษหรือเปล่า. ตรวจสอบว่ามีปัญหาเรื่องการหายใจหรือไม่. สังเกตรอบเดือนของตัวเอง. รู้สึกว่าหน้าอกใหญ่ขึ้นหรือเจ็บหน้าอก. สังเกตรอยเลือดเป็นดวงๆ และตกขาว. สังเกตอาการปวดเกร็ง. สังเกตว่าคุณเหนื่อยมากเป็นพิเศษหรือเปล่า. สังเกตว่าคุณปัสสาวะบ่อยแค่ไหน. สังเกตอารมณ์หงุดหงิด. สังเกตอาการวิงเวียนศีรษะ. สังเกตอาการปวดศีรษะ.
https://www.wikihow.com/Tell-if-You%27re-Pregnant-Without-a-Test https://www.wikihow.com/Tell-if-You%27re-Pregnant-Without-a-Test
Paying Attention to Other Symptoms Checking for Hormonal Changes